Marcia Furnella

Marcia Furnella eller Furnilla var den romerske keiseren Titus' andre kone. Hun levde i det 1. århundret, men det er ukjent nøyaktig hvilke år hun levde.

Tidlig liv 
Marcia ble født inn i en meget rik og innflytelsesrik familie i Roma. Hun var datter av Quintus Marcius Barea Sura og etterfølger av den romerske kongen Ancus Marcius. Man vet lite om hennes liv, bortsett fra hennes ekteskap til Titus. Hennes far var en god venn av Vespasian (Titus' far), og hennes bestefar hadde vært prokonsul i Afrika. Det har blitt sagt at det var faren som takket være sitt gode forhold til Vespasian fikk giftet bort datteren til Titus. Hennes onkel var den romerske senatoren Quintus Marcius Barea Servilius Soranus. Hennes kusine var den velstående kvinnen Marcia Servilia Sorana, og dermed hører hun også til i Serviliaslekten.

Familien og Nero 
Titus skilte seg fra Marcia i år 65, og kildene er uklare om hvorvidt Titus' datter Julia Flavius var datter av farens første eller annen kone. Årsaken til skilsmissen var at Marcias familie hadde pleiet vennskapelige forbindelser med keiser Neros fiender, og det ble sagt at familien var med på å planlegge et kupp imot keiseren. Titus foretrakk derfor å avslutte det korte ekteskapet med Marcia, og ta seg av datteren Juliia selv.

Referanser 

Flaviske dynasti
Dødsår ukjent